Valle d'a Cinca

A valle d'a Cinca (en aragonés estándard val d'a Cinca) ye a forma como se'n dice de normal d'a valle que forma o río Cinca pasando per o Sobrarbe, partindo de tan d'alto como o forato d'as Debotas, en o municipio de Tella-Sin, dica pasato o congosto d'Entremont en la uno d'Abizanda. Ixo ye, per un regular, decir-ne d'o transecto que queda d'entre as sierras interiors y as exteriors d'o complexo cheografico pirenenco. A valle d'a Cinca ye l'eixe prencipal d'ista comarca natural, recevindo mica per baixo d'a suya metat (en l'Aínsa) l'augua de l'Ara. Tamién se'n dice a sobén asinas d'a cuenca que va fendo o río mesmo cuan que tira mes ta baixo a través d'o Semontano y d'a tierra de Fraga.

En o paso suyo per o Sobrarbe, a Cinca recibe l'augua, en sentito norte-sud y per o canto de levante, d'o río Irués en La Infortunada-Badaín, y a Nata en Cherbe, y mesmo per o canto ueste a Yaga en l'Hespital de Tella, o Bellós en Escalona, l'Ara en l'Aínsa y mes luego a Susía en Ligüerre. En o transcurso d'a valle per o Sobrarbe, a Cinca se represa en la Infortunada (0,4 hm3), Mediano (436 hm3) y lo Grau (401 hm3, pos a presa ye en o Semontano pero l'embalse queda parcialment en Sobrarbe).

Protección
L'alta valle d'a Cinca ye una zona d'especial protección pa las aus (ZEPA) (ES0000279) Zona ZEPA de Alto Cinca. www.naturaspain.com que cubre un aria de 147,08 km² entre os municipios de Bielsa, Fanlo, a Fueva, Chistén, a Buerda, a Espunya, Puértolas, o Pueyo d'Araguás, Sant Chuan de Plan y Tella-Sin.

Referencias

Vinclos externos

 Información d'a valle d'a Cinca

 Se veiga tamién 
Hombre cerrudo.
Hombre de Mataire.

Cinca
Cinca
Categoría:Zonas d'especial protección pa las aus d'Aragón